Ο **Αλέξανδρος (Σάσα) Βεζένκοφ** (βουλγαρικά: *Александър Везенков*, Λευκωσία, 6 Αυγούστου 1995) είναι Βουλγαροελληνοκύπριος επαγγελματίας διεθνής καλαθοσφαιριστής. Έχει ύψος 2.06 μέτρα και αγωνίζεται κυρίως στη θέση του πάουερ φόργουορντ αλλά και του σμολ φόργουορντ, για την ομάδα των Σακραμέντο Κινγκς στο ΝΒΑ.

Έχει τρεις υπηκοότητες: τη βουλγαρική, την ελληνική και την κυπριακή, ενώ είναι διεθνής με την εθνική ομάδα της Βουλγαρίας. Έχει κερδίσει αρκετά ατομικά βραβεία με σημαντικότερα αυτό του MVP και του Πρώτου σκόρερ της σεζόν στην Ευρωλίγκα, κατέχει το ρεκόρ με τις περισσότερες νίκες (3) στην κατηγορία Καλύτερος Νέος Παίκτης Ελληνικού Πρωταθλήματος, ενώ έχει αναδειχθεί τρεις φορές MVP του Πρωταθλήματος Ελλάδας

Σταδιοδρομία
------------

### Άρης

Ο Βεζένκοφ ξεκίνησε να παίζει μπάσκετ στην ηλικία των δέκα ετών, όταν εντάχθηκε στα τμήματα υποδομών του ΑΠΟΕΛ.

Το 2009, η οικογένεια του μετακόμισε στην Θεσσαλονίκη και συνέχισε στην ομάδα του Άρη. Την σεζόν 2011-12, αγωνίστηκε για πρώτη φορά με την ανδρική ομάδα των "κίτρινων", παίζοντας σε οκτώ αγώνες του πρωταθλήματος και δύο των πλέι-οφ. 

Την επόμενη χρονιά, έπαιξε σε είκοσι ματς της κανονικής σεζόν και σε έναν αγώνα των πλέι-οφ, πετυχαίνοντας κατά μέσο όρο 3.9 πόντους.  Κορυφαία του επίδοση για εκείνη την χρονιά, ήταν οι 13 πόντοι εναντίον του Ρεθύμνου, στις 2 Φεβρουαρίου 2013. Ο Βεζένκοφ αναδείχθηκε καλύτερος νέος παίκτης του πρωταθλήματος 2012-13, επικρατώντας του συμπαίκτη του στον Άρη, Λευτέρη Μποχωρίδη για έναν βαθμό στην τελική ψηφοφορία.

Στις 16 Μαΐου 2013, ανακοινώθηκε ότι την επόμενη σεζόν ο Βεζένκοφ θα φοιτούσε στο πανεπιστήμιο Εξέβιερ του Σινσινάτι των ΗΠΑ, αλλά τρεις μήνες αργότερα έγινε γνωστό ότι ανανέωσε το συμβόλαιο του με τον Άρη για τρία ακόμη χρόνια.

Την σεζόν 2013-14, ο Βεζένκοφ καθιερώθηκε ως βασικός παίκτης της ομάδας του Άρη, παίζοντας σε 25 αγώνες της κανονικής περιόδου και έναν ακόμη των πλέι-οφ. Είχε μέσο όρο 11.1 πόντων και 5.8 ριμπάουντ, με κορυφαία επίδοση τους 23 πόντους εναντίον του Απόλλωνα Πατρών, στις 18 Νοεμβρίου 2013. Με τον Άρη έφτασε επίσης στον τελικό του Κυπέλλου Ελλάδας, ηττήθηκε όμως από τον Παναθηναϊκό, 90-53. Αναδείχθηκε για δεύτερη συνεχόμενη χρονιά καλύτερος νέος παίκτης του πρωταθλήματος.

Την σεζόν 2014–15 Τρεις μήνες πριν γίνει είκοσι ετών, ο Βεζένκοφ έγινε ο νεότερος πρώτος σκόρερ στην ιστορία του ελληνικού πρωταθλήματος. Ρεκόρ της μέχρι τότε καριέρας του, οι 29 πόντοι και τα 14 ριμπάουντ στην εκτός έδρας νίκη του Άρη εναντίον του ΠΑΟΚ με 77-78, στις 7 Φεβρουαρίου 2015.

Στα τέλη Απριλίου του 2015, ο Βεζένκοφ δήλωσε συμμετοχή στο ντραφτ του NBA για το 2015, αλλά μερικές ημέρες αργότερα έγινε γνωστό ότι αναμένεται να αποσύρει το όνομα του από τη διαδικασία και να μείνει στην Ευρώπη.

### Μπαρτσελόνα

Υπέγραψε τετραετές συμβόλαιο συνεργασίας με την ισπανική Μπαρτσελόνα τον Ιούλιο του 2015, η οποία πλήρωσε στην ομάδα της Θεσσαλονίκης 315.000 ευρώ για την αγορά του παίκτη. Ο Βεζένκοφ δήλωσε συμμετοχή στα ντραφτ του ΝΒΑ μετά το τέλος της σεζόν 2015-16, αλλά απέσυρε το όνομα του στις 13 Ιουνίου 2016. Τελικά έγινε ντραφτ το 2017, από τους Μπρούκλιν Νετς. Με την Μπαρτσελόνα κατέκτησε το Σούπερ Καπ το 2015 και το κύπελλο Ισπανίας το 2018.

### Ολυμπιακός

Από τις 12 Ιουλίου του 2018, ανήκει στον Ολυμπιακό Πειραιώς.  Τον Ιούλιο του 2020, ανανέωσε το συμβόλαιό του με τους ερυθρόλευκους μέχρι το 2022.  Στις 18 Μαρτίου 2021, πραγματοποίησε το καλύτερο παιχνίδι της καριέρας του στην Ευρωλίγκα, αφού κόντρα στην Άλμπα Βερολίνου, είχε 31 πόντους (ρεκόρ καριέρας), 10 ριμπάουντ, 3 κλεψίματα με 41 βαθμούς αξιολόγησης (ρεκόρ καριέρας) σε 26:24 λεπτά συμμετοχής. Μάλιστα οι 41 βαθμοί αξιολόγησης είναι η δεύτερη καλύτερη επίδοση στην ιστορία του Ολυμπιακού.  Μάλιστα η εμφάνιση του αυτή τον ανέδειξε σε MVP της αγωνιστικής για πρώτη φορά στην καριέρα του. Στις 9 Απριλίου στον τελευταίο αγώνα της σεζόν στην Ευρωλίγκα κόντρα στην Χίμκι, είχε 20 πόντους, έχοντας 6/8 δίποντα, 1/3 τρίποντα, 5/6 βολές, 11 ριμπάουντ, 1 ασίστ, 1 κλέψιμο και 31 βαθμούς στην αξιολόγηση.  Με αυτή την εμφάνιση κέρδισε το δεύτερο βραβείο MVP της αγωνιστικής στην καριέρα του. Ο Βεζένκοφ συνολικά πραγματοποίησε μια πολύ καλή σεζόν όντας πρώτος σκόρερ των Πειραιωτών την περίοδο 2020/21 με 11.5 πόντους μέσο όρο, πρώτος σε συνολικά ριμπάουντ (5.4 μέσο όρο), όσο και σε αμυντικά (4.1 μέσο όρο) και ο καλύτερος σε αξιολόγηση παίκτης συγκεντρώνοντας 14.8 μονάδες ανά ματς. 

Στις 23 Σεπτεμβρίου 2021, ανανέωσε το συμβόλαιό του με τον Ολυμπιακό, μέχρι το καλοκαίρι του 2024. Στις 4 Δεκεμβρίου 2021, αναδείχτηκε MVP της αγωνιστικής στην Ευρωλίγκα αφού κόντρα στην Ούνικς Καζάν σκόραρε 22 πόντους (7/7 βολές, 3/3 δίποντα, 3/7 τρίποντα) μαζί με 7 ριμπάουντ, 3 ασίστ, 5 κλεψίματα και 1 μπλοκ σε 38 λεπτά συμμετοχής μαζεύοντας 36 βαθμούς αξιολόγησης (PIR). Στις 18 Φεβρουαρίου, ανακοινώθηκε ότι αποτελεί έναν από τους 6 αθλητές που είναι υποψήφιοι για το βραβείο MVP της κανονικής διάρκειας της Ευρωλίγκα. Στις 20 Φεβρουαρίου κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Ο ίδιος στον τελικό ήταν καθοριστικός κάνοντας νταμπλ-νταμπλ με 18 πόντους και 13 ριμπάουντ. Στις 28 Φεβρουαρίου, αναδείχτηκε ο MVP του μήνα για την Ευρωλίγκα έχοντας 15.8 πόντους (80% δίποντα, 86.6% βολές) με 5.5 ριμπάουντ σε 34:31 κατά μέσο όρο και μόλις 5 λάθη σε όλες τις αναμετρήσεις. Στις 25 Μαρτίου κόντρα στην Βιλερμπάν πέτυχε 18 πόντους και μάζεψε 10 ριμπάουντ μαζί με 2 ασίστ, 1 κλέψιμο, 1 λάθος και 2 κερδισμένα φάουλ, συγκεντρώνοντας 26 βαθμούς στο σύστημα αξιολόγησης PIR. Με αυτή την εμφάνιση αναδείχτηκε MVP της 32ης αγωνιστικής στην Ευρωλίγκα. Στις 12 Μαΐου, ανακοινώθηκε ότι αποτελεί μέλος της καλύτερης πεντάδας της Ευρωλίγκα για τη σεζόν 2021-22 όντας πρώτος σκόρερ του Ολυμπιακού με 13.7 πόντους κατά μέσο όρο, αλλά κι ο κορυφαίος ριμπάουντερ της ομάδας του με 5.8 ριμπάουντ.  Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Στις 7 Ιουλίου, αναδείχτηκε MVP της σεζόν στο Πρωτάθλημα Ελλάδας, μετρώντας σε 29 ματς 15,5 πόντους με 43% στα τρίποντα και 65,5% στα δίποντα, 7 ριμπάουντ, 1.9 ασίστ, 0.8 μπλοκ και 0.4 κλεψίματα, κατακτώντας ξανά τη συγκεκριμένη ατομική διάκριση έπειτα από επτά χρόνια. Επίσης, αναδείχτηκε μέλος της καλύτερης πεντάδας της διοργάνωσης  και πιο βελτιωμένος παίκτης της χρονιάς, και πιο δημοφιλής παίκτης του πρωταθλήματος (συγκέντρωσε το υψηλότερο ποσοστό, 14.86% επί των 2.809 φιλάθλων που ψήφισαν), τετραπλασιάζοντας τα βραβεία του στην διοργάνωση για τη σεζόν 2021-22. 

Στις 2 Οκτωβρίου 2022, κατέκτησε το Σούπερ Καπ Ελλάδας, αφού ο Ολυμπιακός κέρδισε στον τελικό τον Παναθηναϊκό 67-52, με τον ίδιο να έχει 12 πόντους και 11 ριμπάουντ.  Στις 14 Οκτωβρίου, αναδείχτηκε MVP της 2ης αγωνιστικής στην Ευρωλίγκα, αφού κόντρα στην Ζάλγκιρις σκόραρε 23 πόντους (6/10 δίποντα, 2/4 τρίποντα και 5/6 βολές) μαζί με 14 ριμπάουντ, 2 ασίστ, 2 κλεψίματα, 2 λάθη και 5 κερδισμένα φάουλ, μαζεύοντας 37 βαθμούς αξιολόγησης (PIR). Στις 21 Οκτωβρίου, αναδείχτηκε MVP της 4ης αγωνιστικής στην Ευρωλίγκα, αφού κόντρα στην Μπασκόνια σκόραρε 26 πόντους (6/7 δίποντα, 4/9 τρίποντα, 2/2 βολές) μαζί με 7 ριμπάουντ, μαζεύοντας 29 βαθμούς αξιολόγησης (PIR).  Στις 18 Νοεμβρίου 2022, κέρδισε για ακόμα μία φορά το βραβείο του MVP της αγωνιστικής στην Ευρωλίγκα, αφού κόντρα στην Μπάγερν μέτρησε 20 πόντους (2/2 δίποντα, 2/5 τρίποντα, 10/10 βολές), με 13 ριμπάουντ, 4 ασίστ, 1 κλέψιμο, 1 μπλοκ και κανένα λάθος σε 30 λεπτά στο παρκέ, μαζεύοντας 43 βαθμούς αξιολόγησης (PIR) νούμερο που αποτελεί ατομικό ρεκόρ καριέρας. Στις 25 Νοεμβρίου, κέρδισε για τέταρτη φορά το βραβείο του MVP της αγωνιστικής στην Ευρωλίγκα, αφού κόντρα στην Άλμπα Βερολίνου μέτρησε 24 πόντους (6/6 δίποντα, 2/7 τρίποντα, 6/6 βολές), 6 ριμπάουντ, 4 κλεψίματα, 2 ασίστ και συνολικά 34 βαθμούς στην αξιολόγηση. Με τις εμφανίσεις του κατά τη διάρκεια του Νοεμβρίου, έχοντας κατά μέσο όρο 19.2 πόντους (68.5% ευστοχία), 7.8 ριμπάουντ, 3.6 ασίστ, 1.8 κλεψίματα και 29.4 μονάδες στο σύστημα αξιολόγησης σε 5 παιχνίδια, αναδείχθηκε ο κορυφαίος παίκτης της Ευρωλίγκα για το μήνα αυτό. Στις 2 Ιανουαρίου 2023, ανακοινώθηκε η ανανέωση του συμβολαίου του με τον Ολυμπιακό μέχρι το 2025. Στις 10 Φεβρουαρίου 2023, αναδείχτηκε για πέμπτη φορά στη σεζόν 2022-23 MVP της αγωνιστικής στην Ευρωλίγκα, αφού κόντρα στην Άλμπα είχε 28 πόντους (6/7 δίποντα, 4/6 τρίποντα, 2/3 βολές) με 13 ριμπάουντ, 1 ασίστ, 1 κλέψιμο, 1 λάθος με 40 βαθμούς στην αξιολόγηση στα 32 λεπτά που αγωνίστηκε. Στις 19 Φεβρουαρίου 2023, κατέκτησε το Κύπελλο Ελλάδας, αφού ο Ολυμπιακός νίκησε στον τελικό το Περιστέρι με 85-57, με τον ίδιο να έχει 20 πόντους (4/5 δίποντα, 4/5 τρίποντα) 5 ριμπάουντ, 5 ασίστ και 3 λάθη και συνολικά να αναδεικνύεται MVP του Final-8.  Στις 27 Φεβρουαρίου αναδείχτηκε MVP για τον Φεβρουάριο στην Ευρωλίγκα, αφού μέτρησε 20.8 πόντους, 8.8 ριμπάουντ και 24.8 στην αξιολόγηση ενώ σούταρε με 64.7% στα δίποντα και με 43.5% στα τρίποντα. Με την εξαιρετική χρονιά που πραγματοποίησε στην Ευρωλίγκα κατάφερε να αναδειχτεί MVP της σεζόν για πρώτη φορά στην καριέρα του,  μέλος της καλύτερης πεντάδας για δεύτερη φορά στην καριέρα του, καθώς επίσης και πρώτος σκόρερ της διοργάνωσης έχοντας 17.23 πόντους μ.ο.. Στις 15 Ιουνίου 2023, κατέκτησε με τον Ολυμπιακό το δεύτερο συνεχόμενο Πρωτάθλημα Ελλάδας στην καριέρα του. Επίσης, αναδείχτηκε MVP του Πρωταθλήματος Ελλάδας για τρίτη φορά στην καριέρα του, καθώς και μέλος της Καλύτερης πεντάδας και Πιο δημοφιλής παίκτης της διοργάνωσης.

### Σακραμέντο Κινγκς

Την 1η Ιουλίου 2023, ανακοινώθηκε η συμφωνία του με τους Σακραμέντο Κινγκς του ΝΒΑ, πηγαίνοντας για πρώτη φορά στην καριέρα του στο ΝΒΑ με συμβόλαιο 20 εκατομμυρίων για τα επόμενα τρία χρόνια.

Εθνική Βουλγαρίας
-----------------

Με την εθνική ομάδα εφήβων της Βουλγαρίας, ο Βεζένκοφ κατέλαβε την 12η θέση στο πρωτάθλημα Ευρώπης για τις ηλικίες κάτω των 16 ετών το 2010 και την 15η θέση την επόμενη χρονιά, όπου αναδείχθηκε πρώτος σκόρερ με 27.1 πόντους μέσο όρο.  Το 2012, συμμετείχε στο ευρωπαϊκό πρωτάθλημα για ηλικίες κάτω των 18 ετών, καταλαμβάνοντας την όγδοη θέση, όπως και το 2013 που βρέθηκε στην 15η θέση, αν και αναδείχθηκε και πάλι πρώτος σκόρερ με 22.4 πόντους. 

Το 2014, συμμετείχε στο πρωτάθλημα Ευρώπης για τις ηλικίες κάτω των είκοσι ετών, οδηγώντας την βουλγάρικη ομάδα στην 13η θέση με μέσο όρο 19.3 πόντων και 11.2 ριμπάουντ, κορυφαίες στατιστικές της διοργάνωσης.

Επίσης, συμμετείχε στην εθνική ανδρών της Βουλγαρίας, στην προκριματική φάση για το Ευρωμπάσκετ 2015, έχοντας μέσο όρο 17.3 πόντων και 6.3 ριμπάουντ. Αγωνίστηκε και στο Ευρωμπάσκετ 2022, στο οποίο η Βουλγαρία δεν πέρασε την φάση των ομίλων, αλλά ο ίδιος ξεχώρισε αφού κατέγραψε μέσο όρο 26.8 πόντους και 12.2 ριμπάουντ σε πέντε αγώνες.

Τίτλοι-Διακρίσεις
-----------------

### Συλλογικοί

#### Άρης

* Πανελλήνιο Πρωτάθλημα Παίδων: (2011)

#### Μπαρτσελόνα

* Σούπερ Καπ Ισπανίας: (2015)
* Κύπελλο Ισπανίας: (2018)
* 3× Λίγκα Καταλονίας: (2015–2017)

#### Ολυμπιακός

* 2x Πρωτάθλημα Ελλάδας: (2022, 2023)
* 2x Κύπελλα Ελλάδας: (2022, 2023)
* Σούπερ Καπ Ελλάδας: (2022)

### Ατομικοί

* Κορυφαίος Παίχτης της Ευρώπης: (2023)
* MVP της Ευρωλίγκα: (2023)
* Πρώτος σκόρερ στην Ευρωλίγκα: (2023)
* 2× Καλύτερη Πεντάδα στην Ευρωλίγκα: (2022, 2023)
* Πρώτος σκόρερ στο Final-Four της Ευρωλίγκας: (2023)
* 3x MVP του μήνα στην Ευρωλίγκα: (Φεβρουάριος 2022), (Νοέμβριος 2022), (Φεβρουάριος 2023)
* 9x MVP της αγωνιστικής στην Ευρωλίγκα
* 3x Πολυτιμότερος παίκτης (MVP) του Πρωταθλήματος Ελλάδας: (2015, 2022, 2023)
* Πρώτος σκόρερ στο Πρωτάθλημα Ελλάδας: (2015)
* 3x Καλύτερη Πεντάδα του Πρωταθλήματος Ελλάδας: (2015, 2022, 2023)
* 2x Πιο Δημοφιλής παίκτης του Πρωταθλήματος Ελλάδας: (2022, 2023)
* 2x Πιο Βελτιωμένος παίκτης του Πρωταθλήματος Ελλάδας: (2015, 2022)
* 3× Πρώτος στο σύστημα αξιολόγησης στο Πρωτάθλημα Ελλάδας: (2015, 2022, 2023)
* 
* 3x Καλύτερος νέος παίκτης του Πρωταθλήματος Ελλάδας: (2013, 2014, 2015)
* Πρώτος σκόρερ του Τελικού Σούπερ Καπ Ελλάδας: (2022)
* Πολυτιμότερος παίκτης του Final-Eight του Κυπέλλου Ελλάδας: (2023)
* Πρώτος σκόρερ του Final-Eight του Κυπέλλου Ελλάδας: (2023)
* Ελληνικό All-Star Game: (2022)
* MVP του Ελληνικού All-Star Game: (2022)
* 2x Ελληνικό All-Star Game Νέων: (2013, 2014)
* Μέλος της Καλύτερης Πεντάδας νέων στο Πρωτάθλημα Ισπανίας: (2017)
* Πολυτιμότερος παίκτης στο Πανελλήνιο Πρωτάθλημα Παίδων: (2011)
* Πρώτος σκόρερ στο Πανελλήνιο Πρωτάθλημα Παίδων: (2011)

### Εθνική Ομάδα

* Πρώτος ριμπάουντερ στο Ευρωπαϊκό πρωτάθλημα: (2022)
* Πρώτος σκόρερ στο Ευρωπαϊκό πρωτάθλημα κάτω των 16: (2011)
* Πρώτος σκόρερ στο Ευρωπαϊκό πρωτάθλημα κάτω των 18: (2013)
* Πρώτος σκόρερ στο Ευρωπαϊκό πρωτάθλημα κάτω των 20: (2014)
* Πρώτος ριμπάουντερ στο Ευρωπαϊκό πρωτάθλημα κάτω των 20: (2014)
* Καλύτερη πεντάδα στο Ευρωπαϊκό πρωτάθλημα κάτω των 20: (2014)
* 2x Καλύτερος νέος παίκτης της Βουλγαρίας: (2014, 2015)

Παραπομπές
----------

1. ↑  «Αλέξανδρος Βεζένκοβ - ArisBC». Αρχειοθετήθηκε από το πρωτότυπο στις 27 Μαρτίου 2015. Ανακτήθηκε στις 11 Μαΐου 2015.
2. ↑  esake.gr - Alexandros Vezenkof
3. ↑  Ο Βεζένκοφ έδωσε... ελληνικό όρκο!
4. ↑  Η ΚΑΘΗΜΕΡΙΝΗ | Κ Sports: O Αλέξανδρος Βεζένκοφ στην «Κ»
5. ↑  esake.gr - Vezenkof stats 2011-12
6. ↑  Vezenkof stats 2012-13
7. ↑  Στο φινάλε άρπαξε ο ΑΓΟΡ την μπουκιά από το στόμα του Άρη
8. ↑  ΚΑΛΥΤΕΡΟΣ ΝΕΟΣ ΠΑΙΚΤΗΣ 2013: ΑΛ. ΒΕΖΕΝΚΟΦ (ΑΡΗΣ)
9. ↑  Older » Xavier lands 6-8 forward Aleksandar Vezenkov
10. ↑  Κράτησε Βεζένκοβ ο Άρης! - Sport-fm.gr
11. ↑  Vezenkof stats 2013-14
12. ↑  Απόλλων Πάτρας - Άρης 76-78 - Contra.gr
13. ↑  Καλύτερος νέος παίκτης 2014: ΑΛ. ΒΕΖΕΝΚΟΦ
14. ↑  Ιδού ο φετινός Άρης! Η στατιστική εικόνα αλλά και το «μονοπώλειο» στις πρωτιές!
15. ↑  «Βεζένκοφ ο νεαρότερος πρώτος σκόρερ όλων των εποχών! - Sportit.gr». Αρχειοθετήθηκε από το πρωτότυπο στις 10 Μαΐου 2015. Ανακτήθηκε στις 11 Μαΐου 2015.
16. ↑  ΠΑΟΚ - Άρης 77-78 - Σκρατς Basket League - SPORT 24
17. ↑  Δήλωσε συμμετοχή στο ντραφτ ο Βεζένκοφ![*νεκρός σύνδεσμος*]
18. ↑  «Ο ΧΩΡΙΣ ΑΤΖΕΝΤΗ ΒΕΖΕΝΚΟΦ ΔΕΝ ΘΑ ΜΕΙΝΕΙ ΣΤΟ ΝΤΡΑΦΤ». Αρχειοθετήθηκε από το πρωτότυπο στις 5 Μαΐου 2015. Ανακτήθηκε στις 11 Μαΐου 2015.
19. ↑  Η Μπαρτσελόνα έκανε δικό της τον Βεζένκοφ, contra.gr, 02/07/2015
20. ↑  Vezenkov, una joya búlgara para el Barça
21. ↑  «Το πλάνο των Νετς για τον Βεζένκοφ». *SDNA*. 26 Ιουνίου 2017. Ανακτήθηκε στις 1 Ιουνίου 2020.
22. ↑  Αλέξανδρος Τρίγκας (12 Ιουλ. 2018). «Επίσημο: Για δύο χρόνια στον Ολυμπιακό ο Βεζένκοφ». Sport24.gr. Ανακτήθηκε στις 13 Ιουλ. 2018.
23. ↑  Ιουλ. 2020 00:27, Επιμέλεια: Σπύρος Καβαλιεράτος Δημοσίευση: 07. «Ολυμπιακός: Δένει Βεζένκοβ για 2 χρόνια». *www.sport24.gr* (στα Αγγλικά). Ανακτήθηκε στις 6 Ιουλίου 2020.
24. ↑  «Σάσα Βεζένκοφ: ΣΥΝΕΤΡΙΨΕ τη στατιστική κι έγραψε ιστορία στο Βερολίνο! (videos)». *Eurohoops*. 18 Μαρτίου 2021. Ανακτήθηκε στις 18 Μαρτίου 2021.
25. ↑  Team, Allstarbasket (20 Μαρτίου 2021). «Ο Σάσα Βεζένκοφ MVP της εβδομάδας στη EuroLeague! (vid)». *AllStar Basket*. Ανακτήθηκε στις 20 Μαρτίου 2021.
26. ↑  «Βεζένκοφ: Η 20άρα με τη Χίμκι τον έκανε πρώτο σκόρερ του φετινού Ολυμπιακού! (video)». *Eurohoops*. 9 Απριλίου 2021. Ανακτήθηκε στις 10 Απριλίου 2021.
27. ↑  «Βεζένκοφ: Δεύτερο βραβείο MVP της σεζόν και τρίτη φορά "διπλός" (video)». *Eurohoops*. 10 Απριλίου 2021. Ανακτήθηκε στις 10 Απριλίου 2021.
28. ↑  «Ολυμπιακός: Βεζένκοβ 2024 | Gazzetta». *www.gazzetta.gr*. Ανακτήθηκε στις 23 Σεπτεμβρίου 2021.
29. ↑  «Ευρωλίγκα: Ο ΜVP Σάσα Βεζένκοφ με την υψηλότερη αξιολόγηση τριετίας στον Ολυμπιακό (Video)». *Eurohoops*. 4 Δεκεμβρίου 2021. Ανακτήθηκε στις 4 Δεκεμβρίου 2021.
30. ↑  «Ολυμπιακός: Υποψήφιος για MVP της Euroleague ο Βεζένκοβ (vids) | Gazzetta». *www.gazzetta.gr*. Ανακτήθηκε στις 28 Φεβρουαρίου 2022.
31. ↑  «Παναθηναϊκός-Ολυμπιακός 73-81: «Ερυθρόλευκη» ανατροπή κι επιστροφή στους τίτλους | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
32. ↑  «Βεζένκοβ: MVP Φεβρουαρίου στην Euroleague (vid) | Gazzetta». *www.gazzetta.gr*. Ανακτήθηκε στις 28 Φεβρουαρίου 2022.
33. ↑  «Ευρωλίγκα: MVP ο Σάσα Βεζένκοφ για δεύτερη φορά φέτος και τέταρτη στην καριέρα του (Video)». *Eurohoops*. 26 Μαρτίου 2022. Ανακτήθηκε στις 29 Μαρτίου 2022.
34. ↑  «Βεζένκοβ: Στην καλύτερη πεντάδα της EuroLeague (vid) | Gazzetta». *www.gazzetta.gr*. Ανακτήθηκε στις 12 Μαΐου 2022.
35. ↑  «Ολυμπιακός: Πρωτάθλημα μετά από έξι χρόνια και 5ο νταμπλ με ιστορικό ρεκόρ στην Α1!». *Eurohoops*. 17 Ιουνίου 2022. Ανακτήθηκε στις 18 Ιουνίου 2022.
36. ↑  «Stoiximan Basket League: MVP της φετινής σεζόν ο Σάσα Βεζένκοφ! (videos)». *Eurohoops*. 7 Ιουλίου 2022. Ανακτήθηκε στις 7 Ιουλίου 2022.
37. ↑  «Stoiximan Basket League: Η κορυφαία πεντάδα της σεζόν 2021/22!». *Eurohoops*. 12 Ιουλίου 2022. Ανακτήθηκε στις 15 Ιουλίου 2022.
38. ↑  «Πιο βελτιωμένος παίκτης του πρωταθλήματος ο Βεζένκοφ, που... σάρωσε τα βραβεία». *SDNA*. 15 Ιουλίου 2022. Ανακτήθηκε στις 15 Ιουλίου 2022.
39. ↑  «Ο Σάσα Βεζένκοφ Πιο Δημοφιλής της Stoiximan Basket League 2021-22!». *- Ε.Σ.Α.Κ.Ε*. Ανακτήθηκε στις 20 Ιουλίου 2022.
40. ↑  «Παναθηναϊκός - Ολυμπιακός 52-67: Συνέχισε από εκεί που σταμάτησε (vids) | Gazzetta». *www.gazzetta.gr*. Ανακτήθηκε στις 2 Οκτωβρίου 2022.
41. ↑  «EuroLeague: Ο Βεζένκοβ MVP της 2ης αγωνιστικής (vid) | Gazzetta». *www.gazzetta.gr*. Ανακτήθηκε στις 14 Οκτωβρίου 2022.
42. ↑  «Ευρωλίγκα: Back to back ΜVP ο Βεζένκοφ, μαζί του Μάικ Τζέιμς και Μέλι (Video)». *Eurohoops*. 22 Οκτωβρίου 2022. Ανακτήθηκε στις 22 Οκτωβρίου 2022.
43. ↑  «Βεζένκοβ: MVP της 8ης αγωνιστικής της EuroLeague | Gazzetta». *www.gazzetta.gr*. Ανακτήθηκε στις 19 Νοεμβρίου 2022.
44. ↑  «Βεζένκοβ: Ρεκόρ καριέρας με 43 βαθμούς στο PIR! | Gazzetta». *www.gazzetta.gr*. Ανακτήθηκε στις 19 Νοεμβρίου 2022.
45. ↑  «Ευρωλίγκα: MVP της αγωνιστικής για ΤΕΤΑΡΤΗ φορά ο εκπληκτικός Σάσα Βεζένκοφ! (video)». *Eurohoops*. 26 Νοεμβρίου 2022. Ανακτήθηκε στις 11 Δεκεμβρίου 2022.
46. ↑  «Ολυμπιακός: MVP της Ευρωλίγκα ο Βεζένκοφ για το μήνα Νοέμβριο». *overfm.gr*. 28 Νοεμβρίου 2022. Ανακτήθηκε στις 11 Δεκεμβρίου 2022.
47. ↑  «Έσκασε η βόμβα: Ο Ολυμπιακός έδεσε τον Βεζένκοβ στο Λιμάνι με 'χρυσό' συμβόλαιο μέχρι το 2025». *www.sport24.gr*. Ανακτήθηκε στις 5 Ιανουαρίου 2023.
48. ↑  «EuroLeague: MVP της «λειψής» 24ης αγωνιστικής ο Βεζένκοβ | Gazzetta». *www.gazzetta.gr*. Ανακτήθηκε στις 11 Φεβρουαρίου 2023.
49. ↑  «MVP του Final 8 ο Βεζένκοφ: "Να θυμηθούμε πού ήμασταν πριν 2-3 χρόνια" (videos)». *Eurohoops*. 19 Φεβρουαρίου 2023. Ανακτήθηκε στις 19 Φεβρουαρίου 2023.
50. ↑  «Ολυμπιακός: Ο Σάσα Βεζένκοφ MVP της Ευρωλίγκας (και) τον Φεβρουάριο! (Video)». *Eurohoops*. 27 Φεβρουαρίου 2023. Ανακτήθηκε στις 27 Φεβρουαρίου 2023.
51. ↑  «Ο Σάσα Βεζένκοβ του Ολυμπιακού πανάξιος MVP στην regular season της EuroLeague». *www.sport24.gr*. Ανακτήθηκε στις 18 Μαΐου 2023.
52. ↑  «Ευρωλίγκα: Με Βεζένκοφ η Καλύτερη Πεντάδα της χρονιάς! (photo)». *Eurohoops*. 15 Μαΐου 2023. Ανακτήθηκε στις 15 Μαΐου 2023.
53. ↑  «Ολυμπιακός: Στον Σάσα Βεζένκοφ το βραβείο "Αλφόνσο Φορντ" για τον πρώτο σκόρερ της Ευρωλίγκας! (Video)». *Eurohoops*. 12 Μαΐου 2023. Ανακτήθηκε στις 15 Μαΐου 2023.
54. ↑  «Θρυλικός τίτλος στο ΟΑΚΑ για τον Ολυμπιακό, σε ματς που διεκόπη οριστικά στο 27'». *www.sport24.gr*. Ανακτήθηκε στις 15 Ιουνίου 2023.
55. ↑  «MVP και Πιο Δημοφιλής για 2η σεζόν ο Σάσα Βεζένκοφ». *- Ε.Σ.Α.Κ.Ε*. Ανακτήθηκε στις 3 Ιουλίου 2023.
56. ↑  «Ο Βεζένκοφ αποφάσισε: Αφήνει τον Ολυμπιακό για τους Κινγκς και το ΝΒΑ (videos)». *Eurohoops*. 1 Ιουλίου 2023. Ανακτήθηκε στις 3 Ιουλίου 2023.
57. ↑  «Βεζένκοβ: «Βασιλιάς» στους Κινγκς με 20 εκατομμύρια για τρία χρόνια! | Gazzetta». *www.gazzetta.gr*. Ανακτήθηκε στις 3 Ιουλίου 2023.
58. ↑  FIBAEurope.com STATISTICAL LEADERS
59. ↑  Stats - FIBA Europe
60. ↑  «Statistical Leaders (Points) - U20 European Championship Men». Αρχειοθετήθηκε από το πρωτότυπο στις 21 Ιανουαρίου 2015. Ανακτήθηκε στις 11 Μαΐου 2015.
61. ↑  «Aleksandar Vezenkov | EuroBasket 2015». Αρχειοθετήθηκε από το πρωτότυπο στις 19 Μαΐου 2015. Ανακτήθηκε στις 11 Μαΐου 2015.
62. ↑  Newsroom, Totalbasket. «MVP του 25ου All Star Game o Σάσα Βεζένκοφ – totalbasket.gr». Αρχειοθετήθηκε από το πρωτότυπο στις 18 Δεκεμβρίου 2022. Ανακτήθηκε στις 19 Δεκεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Eurohopes Basketball Prospects | ALEKSANDAR VEZENKOV
* ΒΕΖΕΝΚΟΦ Αλέξανδρος - Παίκτης - Ε.Σ.Α.Κ.Ε.
* Βεζένκοφ ο… ηγέτης του Άρη! (pics) | gazzetta.gr

|  |  |  |  |
| --- | --- | --- | --- |
| 

| π • σ • ε
Ελληνική Basket League – Βραβείο MVP |
| --- |
|  |
| 
* 1987: Γιαννάκης
* 1988: Γκάλης
* 1989: Γκάλης
* 1990: Γκάλης
* 1991: Γκάλης
* 1992: Γκάλης
* 1993: Χριστοδούλου
* 1994: Φασούλας
* 1995: Φασούλας
* 1996: Σιγάλας
* 1997: Ρίβερς
* 1998: Στογιάκοβιτς
* 1999: Μποντιρόγκα
* 2000: Ρέμπρατσα
* 2001: Φορντ
* 2002: Ντικούδης
* 2003: Αλβέρτης
* 2004: Διαμαντίδης
* 2005: Λάκοβιτς
* 2006: Διαμαντίδης
* 2007: Διαμαντίδης
* 2008: Διαμαντίδης
* 2009: Σπανούλης
* 2010: Μπατίστ
* 2011: Διαμαντίδης
* 2012: Σπανούλης
* 2013: Λάσμε
* 2014: Διαμαντίδης
* 2015: Βεζένκοφ
* 2016: Σπανούλης
* 2017: Καλάθης
* 2018: Καλάθης
* 2019: Καλάθης
* 2020: *Δεν αποδόθηκε*
* 2021: Παπαπέτρου
* 2022: Βεζένκοφ
 |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League – Πρώτοι σκόρερ |
| --- |
|  |
| 
* 1964: Κολοκυθάς
* 1965: Αμερικάνος
* 1966: Κολοκυθάς
* 1967: Κολοκυθάς
* 1968: Αμερικάνος
* 1969: Μάγλος
* 1970: Γκούμας
* 1971: Τσάνταλης
* 1972: Μούμογλου
* 1973: Διαμαντόπουλος Κ.
* 1974: Γκούμας
* 1975: Γκούμας
* 1976: Παπαγεωργίου
* 1977: Γκούμας
* 1978: Σταμέλος
* 1979: Παπαγεωργίου
* 1980: Γιαννάκης
* 1981: Γκάλης
* 1982: Γκάλης
* 1983: Γκάλης
* 1984: Γκάλης
* 1985: Γκάλης
* 1986: Γκάλης
* 1987: Γκάλης
* 1988: Γκάλης
* 1989: Γκάλης
* 1990: Γκάλης
* 1991: Γκάλης
* 1992: Πάσπαλι
* 1993: Ρέλφορντ
* 1994: Ουίγκινς
* 1995: Μπέρι
* 1996: Ουίγκινς
* 1997: Φορντ
* 1998: Ντόουσον
* 1999: Φορντ
* 2000: Φορντ
* 2001: Φορντ
* 2002: Χατζηβρέττας
* 2003: Διαμαντόπουλος Γ.
* 2004: Κόμματος
* 2005: Οικονόμου
* 2006: Μουλαομέροβιτς
* 2007: Κλαρκ
* 2008: Γκράντι
* 2009: Κλαρκ
* 2010: Τσίλντρες
* 2011: Μάρσαλ
* 2012: Κρίστμας
* 2013: Παππάς
* 2014: Μακκόλουμ
* 2015: Βεζένκοφ
* 2016: Μαυροκεφαλίδης
* 2017: Κάμινγκς
* 2018: Μουρ
* 2019: Χάντερ
* 2020: Φράνκαμπ
* 2021: Καντέρ
 |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League - Καλύτερος Νέος Παίχτης |
| --- |
|  |
| 
* 1999: Τσαρτσαρής
* 2000: Ντικούδης
* 2001: Φώτσης
* 2002: Ζήσης
* 2003: Σπανούλης
* 2006: Τσαλδάρης
* 2007: Πρίντεζης
* 2008: Βουγιούκας
* 2009: Παπανικολάου
* 2010: Παπάς
* 2011: Σλούκας
* 2012: Παπανικολάου
* 2013: Βεζένκοφ
* 2014: Βεζένκοφ
* 2015: Βεζένκοφ
* 2016: Παπαπέτρου
* 2017: Κόνιαρης
* 2018: Κόνιαρης
* 2019: Καράμπελας
* 2020: ?
* 2021: Χουγκάζ
* 2022: Νετζήπογλου
 |

 |